संत वैलेंटाइन प्रेम के मूल पवित्र भाव से परिचित थे| उनके अनुसार किसी को भी प्रेम से वंचित रखना नैतिक रूप से अनुचित था| सभी संतों का प्रेम के बारे में अक्सर ऐसा ही विचार होता है| हमारे यहाँ आदिकवि वाल्मीकि जी ने भी संस्कृत साहित्य का पहला श्लोक प्रेम से वंचित होने की पीड़ा पर ही रचा था| एक दिन महर्षि वाल्मीकि अपने शिष्य भारद्वाज के साथ नित्य स्नान के लिए जा रहे थे| शुद्ध जल की धारा लिए तमसा नदी के किनारे उन्होंने प्रेम में रत सारस के एक जोड़े को देखा| सुबह के शालीन वातावरण में शुद्ध जल और प्रेम मग्न सारसों को देखकर उनका मन बड़ा प्रसन्न हुआ और उन्होंने सृष्टि के रचयिता परम ब्रह्म को मन ही मन प्रणाम किया| किन्तु तभी सहसा नर सारस को एक तीर आकर लगा और उसकी तुरंत मृत्यु हो गयी|कष्ट में विलाप करते हुए उसकी प्रेमिका सारस ने भी प्राण त्याग दिए| यह हृदयविदारक दृश्य देखकर वाल्मीकि जी बहुत दुखी हुए| वाल्मीकि जी ने जब तीर चलाने वाले निषाद को देखा तो उनके मुख से भावावेश में निकला :